বৃহষ্পতিবার ৬ই সেপ্টেম্বর পটিয়ার চরকানাই হাবিলাস দ্বীপে মমতা ডেইরী ফার্ম এর কার্যক্রম আনুষ্ঠানিকভাবে উদ্বোধন করেন পিকেএসএফ এর ব্যবস্থাপনা পরিচালক (সাবেক মূখ্য সচিব) মো. আবদুল করিম। এসময় তিনি মমতা ডেইরী ফার্মের কার্যক্রমের ফলক উন্মোচন, পুকুরে পানি পূন:ব্যবহারের মাধ্যমে ট্যাংকে মাছ চাষ প্রদর্শনীর উদ্বোধন, পুকুরে পানির ফোয়ারা উদ্বোধন, মৎস পোনা অবমুক্তরণ, মমতা ডেইরী ফার্ম, প্রশিক্ষন ও প্রদর্শনী কেন্দ্র পরিদর্শন এবং পুকুর পাড়ে বৃক্ষরোপন করেন। উদ্বোধন পরবর্তী মমতা আয়োজিত এক আলোচনা সভা অনুষ্ঠিত হয়। সভায় মমতার কার্যকরী পরিষদের সভাপতি বদিউজ্জামান খান ননীর সভাপতিত্বে প্রধান অতিথি ছিলেন পিকেএসএফ এর ব্যবস্থাপনা পরিচালক (সাবেক মূখ্য সচিব মো. আবদুল করিম। বিশেষ অতিথি হিসেবে সভায় বক্তব্য রাখেন পটিয়া উপজেলার নির্বাহী অফিসার মোহাম্মদ রাসেলুল কাদের, পিকেএসএফ এর উপ-মহাব্যবস্থাপক এ.এইচ.এম. আব্দুল কাইয়ুম। সম্মানিত অতিথি হিসেবে বক্তব্য রাখেন ৫নং হাবিলাস দ্বীপ ইউপি চেয়ারম্যান মো. শফিকুল ইসলাম, অতিরিক্ত জেলা প্রানিসম্পদ কর্মকর্তা সাহেদা আক্তার, প্রফেসর স.ম ইসকান্দর। অভিব্যক্তি প্রকাশ করেন মমতা’র কার্যকরী পরিষদের সাধারন সম্পাদক মনসুর মাসুদ, মমতা’র পরিচালক (আইসিটি,প্রোগ্রাম ও প্রজেক্ট) তৌহিদ আহমেদ। সভায় অন্যান্যদের মধ্যে উপস্থিত ছিলেন পিকেএসএফ এর ব্যবস্থাপক মো. শরফুল ইসলাম, মমতার প্রধান নির্বাহী আলহাজ্ব রফিক আহমদ, মমতা’র পরিচালকবৃন্দ, অন্যান্য কর্মকর্তা-কর্মীবৃন্দ ও স্থানীয় গন্যমান্য বিশিষ্ট ব্যক্তিবর্গ। স্বাগত বক্তব্য রাখেন মমতা’র উপ-প্রধান নির্বাহী মো. ফারুক। অনুষ্ঠানের এক পর্যায়ে মমতা বার্ষিক রিপোর্ট ২০১৭ এর মোড়ক উন্মোচন করেন প্রধান অতিথিসহ অন্যান্য অতিথিবৃন্দ। সভার সঞ্চালনা করেন রেহেনা বেগম। অপরদিকে চন্দনাইশ উপজেলার বরকল ইউনিয়নেও পিকেএসএফ এর সহায়তা ও মমতার পরিচালনাধীন আরসিসি (রেড ক্যাটেল চট্টগ্রাম) প্রদর্শনী খামার ও কুচিয়া চাষ প্রদর্শনী খামার এর উদ্বোধন করেন সাবেক মূখ্য সচিব মো. আবদুল করিম। উদ্বোধন কালে উপস্থিত ছিলেন বরকল ইউনিয়নের চেয়ারম্যান মুক্তিযোদ্ধা মো. হাবিবুর রহমান, ইউপি মেম্বারবৃন্দ সহ মমতার সকল স্তরের কর্মকর্তা-কর্মীবৃন্দ।